Honfleur

Honfleur on sadamalinn Prantsusmaal Calvadosi departemangus Lisieux' ringkonnas.

Linn asub Seine'i jõe suubumiskohas La Manche'i väina. Jõe vastaskaldal asub sadamalinn Le Havre.

Tähelepanuväärsed on 17. sajandil ehitatud vana sadam Vieux Bassin ja 15. sajandil laevapuuseppade poolt üleni puidust ehitatud Ste-Catherine'i kirik (Église Sainte-Catherine de Honfleur). 

Maalilised vaated sadamale ja linnale muutsid Honfleuri paljude kunstnike lemmikpaigaks. Tihti viibisid seal Gustave Courbet, Alfred Sisley, Camille Pissarro, Pierre-Auguste Renoir ja Paul Cézanne.

Linnas on sündinud maastikumaalija Eugène Boudin, helilooja Erik Satie, kirjanik ja humorist Alphonse Allais.

Muuseumidest on linnas näiteks Eugène Boudini muuseum ja Satie majamuuseum.

pisi|Honfleuri plaan ja teda ümbritsevad vallad

 Sõpruslinnad 
  Onomichi, Jaapan
  Wörth am Main, Saksamaa
  Burlington, USA
  Sandwich, Suurbritannia

 Viited 

 Välislingid 

Kategooria:Prantsusmaa linnad
Kategooria:Sadamalinnad
Kategooria:Calvadosi departemangu vallad